ᱱᱤᱛᱩ ᱪᱚᱸᱫᱽᱨᱟ

ᱱᱤᱛᱩ ᱪᱚᱸᱫᱽᱨᱟ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ, ᱯᱷᱤᱞᱢ ᱯᱨᱚᱰᱭᱩᱥᱚᱨ ᱟᱨ ᱛᱷᱤᱭᱮᱴᱚᱨ ᱮᱱᱮᱡᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱢᱤᱫ ᱠᱞᱟᱥᱤᱠᱟᱞ ᱮᱱᱮᱡᱤᱭᱟᱹ ᱟᱨ ᱢᱤᱫ ᱠᱷᱮᱞᱚᱱᱰᱤᱭᱟᱹ ᱦᱚᱸ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱯᱩᱱᱭᱟᱹ ᱰᱮᱱ ᱵᱞᱮᱠ-ᱵᱮᱞᱴ ᱥᱟᱶ ᱥᱟᱶᱛᱮ ᱮᱱ.ᱵᱤ.ᱮ. ᱟᱨ ᱴᱟᱭᱠᱣᱚᱱᱰᱳ ᱥᱟᱶ ᱟᱡᱟᱜ ᱜᱚᱲᱚ ᱛᱮ ᱫᱤᱥᱚᱢ ᱨᱮ ᱵᱟᱥᱠᱮᱴᱵᱚᱞ ᱞᱟᱦᱟᱱᱛᱤ ᱮᱢᱚᱜ ᱨᱮ ᱥᱮᱞᱮᱫ ᱟᱠᱟᱱᱟ ᱾ ᱩᱱᱤᱭᱟᱜ ᱱᱤᱡᱮᱨᱟᱜ ᱯᱨᱚᱰᱚᱠᱥᱚᱱ ᱚᱲᱟᱜ ᱢᱮᱱᱟᱜᱼᱟ ᱡᱟᱦᱟᱸ ᱨᱮᱱᱟᱜ ᱧᱩᱛᱩᱢ ᱫᱚ ᱪᱚᱢᱯᱟᱨᱚᱱ ᱴᱚᱠᱤᱡᱽ ᱠᱟᱱᱟ, ᱩᱱᱤ ᱫᱚ ᱢᱤᱛᱷᱤᱞᱟ ᱢᱚᱠᱷᱚᱱ ᱯᱷᱤᱞᱢ ᱞᱟᱹᱜᱤᱫ ᱛᱮ ᱡᱚᱛᱚ ᱠᱷᱚᱱ ᱱᱟᱯᱟᱭ ᱢᱤᱛᱷᱤᱞᱟ ᱯᱷᱤᱞᱢ ᱛᱷᱚᱠ ᱨᱮ ᱡᱟᱹᱛᱤᱭᱟᱹᱨᱤ ᱯᱷᱤᱞᱢ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱞᱮᱱᱟ ᱾ ᱡᱟᱹᱛᱤᱭᱟᱹᱨᱤ ᱥᱤᱨᱯᱷᱟᱹ ᱡᱤᱛᱠᱟᱹᱨᱤᱭᱟᱹ ᱯᱷᱤᱞᱢ ᱨᱤᱱᱤᱡ ᱫᱤᱥᱟᱹ ᱩᱫᱩᱜᱤᱡ ᱫᱚ ᱟᱡᱤᱡ ᱵᱚᱭᱦᱟ ᱱᱤᱛᱤᱱ ᱪᱚᱸᱫᱽᱨᱟ ᱠᱟᱱᱟᱭ ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱪᱚᱸᱫᱽᱨᱟ ᱟᱜ ᱡᱟᱱᱟᱢ ᱯᱟᱹᱨᱥᱤ ᱫᱚ ᱵᱷᱳᱡᱽᱯᱩᱨᱤ ᱠᱟᱱᱟ ᱾ ᱟᱡᱟᱜ ᱥᱮᱪᱮᱫ ᱫᱚ ᱯᱟᱴᱱᱟ ᱨᱮ ᱢᱮᱱᱟᱜ ᱱᱳᱴᱨᱮ ᱰᱮᱢ ᱮᱠᱟᱰᱮᱢᱤ ᱨᱮ ᱦᱩᱭ ᱞᱮᱱᱟ ᱟᱨ ᱟᱡ ᱫᱚ ᱫᱤᱞᱞᱤ ᱨᱮᱱᱟᱜ ᱤᱱᱫᱽᱨᱚᱯᱨᱚᱥᱛᱷᱚ ᱠᱚᱞᱮᱡᱽ ᱠᱷᱚᱱ ᱟᱡᱟᱜ ᱟᱱᱰᱟᱨ-ᱜᱨᱮᱡᱩᱮᱴ ᱥᱮᱪᱮᱫ ᱫᱚᱭ ᱯᱩᱨᱟᱹᱣ ᱠᱮᱫᱼᱟ ᱾ ᱩᱱᱤ ᱫᱚ ᱢᱚᱰᱮᱞᱤᱝ ᱮ ᱮᱛᱚᱦᱚᱵ ᱠᱮᱫᱼᱟ ᱟᱨ ᱱᱤᱛᱩ ᱫᱚ ᱟᱡᱟᱜ ᱢᱩᱪᱟᱹᱫ ᱨᱮᱱᱟᱜ ᱠᱨᱤᱥᱤ ᱟᱡ ᱟᱭᱳ ᱮᱢᱟᱭ ᱠᱟᱱᱟ, ᱡᱟᱦᱟᱸᱭ ᱫᱚ ᱵᱤᱦᱟᱨ ᱨᱮᱱᱟᱜ ᱥᱟᱢᱟᱝ ᱪᱟᱢᱯᱟᱨᱚᱱ ᱨᱤᱱᱤᱡ ᱠᱟᱱᱟᱭ ᱾
ᱩᱱᱤ ᱫᱚ ᱟᱡᱟᱜ ᱜᱨᱮᱡᱩᱮᱥᱚᱱ ᱛᱟᱭᱚᱢ ᱠᱷᱚᱱ ᱠᱚᱢᱯᱟᱹᱱᱤ ᱠᱚ ᱞᱟᱹᱜᱤᱫ ᱟᱭᱢᱟ ᱧᱮᱛᱮᱞ ᱟᱨ ᱵᱷᱤᱰᱤᱭᱳ ᱨᱮ ᱧᱮᱞ ᱞᱮᱱᱟᱭ ᱾ ᱩᱱᱤ ᱫᱚ ᱴᱟᱭᱠᱣᱟᱱᱰᱳ ᱨᱮ ᱵᱟᱨᱭᱟ ᱰᱮᱱ ᱵᱞᱮᱠ ᱵᱮᱞᱴ ᱮ ᱟᱢᱮᱴ ᱟᱠᱟᱫᱟ ᱟᱨ ᱑᱙᱙᱗ ᱨᱮ ᱦᱳᱝᱠᱚᱝ ᱨᱮ ᱡᱮᱜᱮᱛ ᱴᱟᱭᱠᱣᱟᱱᱰᱳ ᱪᱟᱢᱯᱤᱭᱟᱱᱥᱤᱯ ᱨᱮ ᱥᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾

ᱪᱚᱸᱫᱽᱨᱟ ᱭᱤᱡ ᱵᱚᱭᱦᱟ ᱫᱚ ᱱᱤᱛᱤᱱ ᱪᱚᱸᱫᱽᱨᱟ ᱠᱟᱱᱟᱭ ᱡᱟᱦᱟᱸᱭ ᱫᱚ ᱫᱮᱥᱣᱟ ᱯᱷᱤᱞᱢ ᱨᱤᱱᱤᱡ ᱫᱤᱥᱟᱹ ᱩᱫᱩᱜᱤᱡ ᱠᱟᱱᱟᱭ ᱾

ᱯᱟᱴ ᱠᱟᱹᱢᱤ ᱡᱤᱭᱚᱱ
ᱪᱚᱸᱫᱽᱨᱟ ᱫᱚ ᱒᱐᱐᱕ ᱥᱟᱞ ᱨᱮ ᱜᱚᱨᱚᱢ ᱢᱚᱥᱞᱟ ᱠᱷᱚᱱ ᱦᱤᱱᱫᱤ ᱯᱷᱤᱞᱢ ᱤᱱᱰᱚᱥᱴᱨᱤ ᱨᱮ ᱮᱛᱚᱦᱚᱵ ᱞᱮᱫᱟᱭ, ᱡᱟᱦᱟᱸ ᱨᱮ ᱩᱱᱤ ᱢᱤᱫ ᱮᱭᱟᱨ-ᱦᱳᱥᱴᱮᱥ ᱥᱣᱤᱴᱤ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟᱭ ᱾ ᱒᱐᱐᱖ ᱥᱟᱞᱮ ᱨᱮ ᱛᱮᱞᱩᱜᱩ ᱯᱷᱤᱞᱢ ᱜᱳᱫᱟᱵᱚᱨᱤ ᱨᱮ ᱦᱚᱸ ᱠᱟᱹᱬᱢᱤ ᱟᱠᱟᱫᱟᱭ ᱾ ᱒᱐᱐᱗ ᱥᱟᱞ ᱨᱮ ᱩᱱᱤ ᱫᱚ ᱢᱟᱫᱷᱩᱨ ᱵᱷᱚᱱᱫᱚᱨᱠᱚᱨ ᱟᱜ ᱯᱷᱤᱞᱢ ᱴᱨᱟᱯᱤᱠ ᱥᱤᱜᱽᱱᱟᱞ ᱨᱮ ᱧᱮᱞ ᱞᱮᱱᱟᱭ ᱾

᱒᱐᱐᱘ ᱥᱟᱞ ᱨᱮ, ᱟᱡᱟᱜ ᱯᱩᱱᱭᱟᱹ ᱯᱷᱤᱞᱢ ᱨᱤᱞᱤᱡᱽ ᱞᱮᱱᱟ, ᱡᱟᱦᱟᱸ ᱫᱚ ᱫᱤᱵᱟᱠᱚᱨ ᱵᱮᱱᱟᱨᱡᱤ, ᱨᱟᱦᱩᱞ ᱰᱷᱳᱞᱠᱤᱭᱟ, ᱟᱥᱣᱤᱱᱤ ᱫᱷᱤᱨ ᱟᱨ ᱵᱤᱠᱨᱚᱢ ᱛᱚᱠᱚ ᱫᱤᱥᱟᱹ ᱩᱫᱩᱜ ᱠᱚᱫᱚ ᱾ ᱒᱐᱐᱙ ᱥᱟᱞ ᱨᱮ ᱨᱤᱞᱤᱡᱽ ᱞᱮᱱ ᱢᱚᱫᱷᱩᱵᱚᱱ ᱥᱟᱶ ᱟᱡᱟᱜ ᱛᱟᱢᱤᱞ ᱯᱷᱤᱞᱢ, ᱭᱟᱵᱷᱚᱨᱩᱢ ᱱᱟᱞᱟᱢ ᱫᱚ ᱢᱤᱫ ᱢᱟᱨᱟᱝ ᱦᱤᱴ ᱯᱷᱤᱞᱢ ᱞᱮᱠᱟᱛᱮ ᱢᱟᱱᱚᱛ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱒᱐᱑᱐ ᱥᱟᱞ ᱨᱮ ᱩᱱᱤ ᱫᱚ ᱯᱩᱱᱭᱟᱹ ᱦᱤᱱᱫᱤ ᱯᱷᱤᱞᱢ ᱨᱮ ᱧᱮᱞ ᱞᱮᱱᱟᱭ, ᱨᱟᱱ, ᱟᱯᱟᱨᱴᱢᱮᱱᱴ, ᱱᱳ ᱯᱨᱚᱵᱽᱞᱚᱢ, ᱡᱟᱦᱟᱸ ᱨᱮ ᱩᱱᱤ ᱫᱚ ᱢᱤᱫᱴᱟᱹᱝ ᱵᱤᱥᱮᱥ ᱮᱱᱮᱡ ᱮ ᱮᱱᱮᱡ ᱞᱮᱫᱼᱟ, ᱟᱨ ᱥᱟᱫᱤᱭᱟᱱ, ᱟᱨ ᱢᱤᱫᱴᱟᱹᱝ ᱛᱟᱢᱤᱞ ᱯᱷᱤᱞᱢ, ᱛᱷᱮᱨᱟᱫᱷᱟ ᱵᱤᱞᱟᱭᱟᱛᱩ ᱯᱤᱞᱞᱟᱭ ᱨᱮ ᱧᱮᱞ ᱞᱮᱱᱟᱭ ᱛᱟᱦᱮᱸᱫ ᱾

᱒᱐᱑᱑ ᱥᱟᱞ ᱨᱮ ᱫᱮᱥᱣᱟ, ᱢᱤᱫ ᱵᱷᱳᱡᱽᱯᱩᱨᱤ ᱯᱷᱤᱞᱢ ᱨᱤᱞᱤᱡᱽ ᱞᱮᱱᱟ, ᱡᱟᱦᱟᱸ ᱫᱚ ᱩᱱᱤ ᱵᱮᱱᱟᱣ ᱟᱠᱟᱫ ᱛᱟᱦᱮᱸᱫ ᱟᱨ ᱡᱟᱦᱟᱸ ᱫᱚ ᱟᱡᱤᱡ ᱵᱚᱭᱦᱟ ᱫᱤᱥᱟᱹ ᱩᱫᱩᱜ ᱟᱠᱟᱫ ᱛᱟᱦᱮᱸᱫ ᱾

᱒᱐᱑᱓ ᱥᱟᱞ ᱨᱮ, ᱩᱱᱤ ᱫᱚ ᱡᱟᱭᱟᱢ ᱨᱚᱵᱤ ᱥᱟᱶ ᱛᱮ ᱛᱟᱢᱤᱞ ᱯᱟᱹᱨᱥᱤ ᱨᱮᱱᱟᱜ ᱮᱠᱥᱚᱱ ᱯᱷᱤᱞᱢ ᱟᱢᱤᱨᱤᱱ ᱟᱫᱷᱤ-ᱵᱷᱚᱜᱚᱵᱟᱱ ᱨᱮ ᱯᱟᱴ ᱞᱮᱫᱟᱭ ᱾ ᱩᱱᱤ ᱫᱚ ᱜᱨᱤᱠ ᱯᱷᱤᱞᱢ ᱦᱳᱢ ᱥᱣᱤᱴ ᱦᱳᱢ ᱨᱮᱱᱟᱜ ᱥᱩᱴᱤᱝ ᱯᱩᱨᱟᱹᱣ ᱟᱠᱟᱫᱟ, ᱡᱟᱦᱟᱸ ᱨᱮ ᱩᱱᱤ ᱢᱤᱫ ᱥᱤᱧᱚᱛᱤᱭᱟᱹ ᱠᱩᱲᱤ ᱯᱟᱴ ᱮ ᱯᱟᱴ ᱟᱠᱟᱫᱟ ᱾ ᱯᱷᱤᱞᱢ ᱞᱟᱹᱜᱤᱫ ᱛᱮ ᱩᱱᱤ ᱫᱚ ᱜᱨᱤᱠ ᱪᱮᱫᱚᱜ ᱞᱟᱹᱠᱛᱤ ᱮᱱᱟ ᱟᱨ ᱱᱤᱡᱮ ᱱᱤᱡᱮ ᱰᱟᱵᱤᱝ ᱦᱚᱸᱭ ᱞᱟᱹᱠᱛᱤ ᱮᱱᱟ ᱾ ᱟᱡᱟᱜ ᱵᱟᱨᱭᱟ ᱦᱤᱱᱫᱤ ᱯᱷᱤᱞᱢ ᱠᱩᱥᱟᱨ ᱯᱨᱚᱥᱟᱫᱽ ᱠᱟ ᱵᱷᱩᱴ ᱟᱨ ᱥᱩᱴᱚᱨ ᱦᱤᱡᱩᱜᱟᱜ ᱢᱮᱱᱟᱜᱼᱟ ᱾

᱒᱐᱒᱐ ᱥᱟᱞ ᱨᱮ, ᱩᱱᱤ ᱫᱚ ᱵᱚᱞᱤᱣᱩᱰ ᱮᱠᱴᱚᱨ ᱥᱟᱢᱤ ᱡᱚᱱ ᱦᱮᱱᱤ ᱥᱟᱶ ᱦᱳᱞᱤᱣᱩᱰ ᱥᱳ ᱜᱚᱣᱱ ᱮᱱᱰ ᱟᱣᱩᱴ ᱤᱱ ᱵᱷᱮᱵᱷᱚᱨᱞᱤ ᱦᱤᱞᱥ ᱨᱮ ᱧᱮᱞ ᱞᱮᱱᱟᱭ ᱾

ᱩᱱᱤ ᱫᱚ ᱵᱚᱢᱵᱮ ᱵᱟᱭᱠᱤᱝᱥ ᱨᱤᱱᱤᱡ ᱥᱮᱨᱮᱧᱤᱭᱟᱹ ᱱᱤᱨᱚᱡᱽ ᱥᱨᱤᱫᱷᱚᱨ ᱟᱜ ᱦᱤᱴ ᱥᱤᱝᱜᱚᱞ "ᱟ ᱨᱟᱦᱟ ᱦᱩᱸ ᱢᱟᱭ" ᱨᱮᱱᱟᱜ ᱢᱤᱣᱡᱤᱠ ᱵᱷᱤᱰᱤᱭᱳ ᱨᱮ ᱦᱚᱸᱭ ᱧᱮᱞ ᱞᱮᱱᱟ ᱾ ᱩᱱᱤ ᱫᱚ ᱰᱤ.ᱡᱮ. ᱨᱮᱱᱟᱜ ᱥᱟᱡᱽᱱᱟ ᱦᱟᱭ ᱢᱩᱡᱷᱮ ᱨᱮᱱᱟᱜ ᱥᱟᱹᱛ ᱨᱤᱢᱤᱠᱥ ᱨᱮᱦᱚᱸ ᱧᱮᱞ ᱞᱮᱱᱟᱭ ᱾ ᱦᱳᱴ ᱨᱤᱢᱤᱠᱥ ᱵᱷᱚᱞᱭᱩᱢ ᱑ (ᱟᱨ ᱱᱚᱣᱟ ᱥᱮᱨᱮᱧ ᱛᱟᱭᱚᱢ ᱗ ᱮᱴᱟᱜ ᱮᱞᱵᱚᱢ ᱨᱮ ᱧᱮᱞ ᱞᱮᱱᱟᱭ), ᱟᱨ ᱥᱩᱯᱚᱨ ᱦᱤᱴ ᱥᱮᱨᱮᱧ ᱢᱮᱨᱟ ᱵᱟᱹᱵᱩ ᱪᱷᱮᱞ ᱪᱷᱚᱵᱤᱞᱟ (ᱥᱤᱰᱤ - ᱥᱳᱯᱷᱤ ᱟᱨ ᱰᱨ. ᱞᱚᱵᱷ, ᱰᱤᱵᱷᱤᱰᱤ-ᱰᱤ.ᱡᱮ. ᱦᱳᱴ ᱨᱤᱢᱤᱠᱥ ᱣᱳᱞᱤᱭᱚᱢ. ᱒ ᱟᱨ ᱫᱤ ᱨᱤᱴᱚᱨᱱ ᱚᱯᱷ ᱠᱚᱸᱴᱟ ᱢᱤᱠᱥ) ᱥᱳᱯᱷᱤ ᱪᱚᱣᱫᱷᱩᱨᱤ ᱥᱟᱶᱛᱮ (ᱱᱚᱣᱟ ᱥᱮᱨᱮᱧ ᱫᱚ ᱚᱱᱟ ᱛᱟᱭᱚᱢ ᱙ ᱮᱴᱟᱜ ᱮᱞᱵᱚᱢ ᱨᱮ ᱧᱮᱞ ᱞᱮᱱᱟᱭ) ᱾

᱒᱐᱑᱓ ᱥᱟᱞ ᱨᱮ, ᱪᱚᱸᱫᱽᱨᱟ ᱫᱚ ᱚᱱᱚᱬᱦᱮ ᱨᱮ ᱟᱡᱟᱜ ᱮ ᱮᱛᱚᱦᱚᱵ ᱞᱮᱫᱼᱟ, ᱩᱢᱨᱟᱣ ᱧᱩᱛᱩᱢᱟᱱ ᱜᱟᱭᱟᱱ ᱨᱮ, ᱡᱟᱦᱟᱸ ᱨᱮ ᱩᱱᱤ ᱫᱚ ᱧᱩᱛᱩᱢᱟᱱ ᱯᱟᱴ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱴᱟᱭᱤᱢᱥ ᱚᱯᱷ ᱤᱱᱰᱤᱭᱟ" ᱾ ᱩᱱᱤ ᱫᱚ ᱢᱮ ᱒᱐᱑᱗ ᱥᱟᱞ ᱠᱷᱚᱱ ᱰᱤᱰᱤ ᱱᱮᱥᱱᱟᱞ ᱨᱮ ᱨᱚᱝᱜᱳᱞᱤ ᱨᱮᱱᱟᱜ ᱦᱳᱥᱴᱤᱝ ᱮ ᱮᱦᱚᱵ ᱞᱮᱫᱟ ᱾ ᱒᱐᱑᱘ ᱥᱟᱞ ᱨᱮ, ᱪᱚᱸᱫᱽᱨᱟ ᱯᱨᱳ ᱠᱟᱵᱟᱰᱤ ᱞᱤᱜᱽ ᱨᱮ ᱯᱟᱴᱱᱟ ᱯᱟᱭᱨᱮᱴᱥ ᱞᱟᱹᱜᱤᱫ ᱛᱮ ᱠᱚᱢᱭᱩᱱᱤᱴᱤ ᱟᱢᱵᱟᱥᱮᱰᱚᱨ ᱵᱮᱱᱟᱣ ᱮᱱᱟᱭ ᱾

ᱢᱤᱰᱤᱭᱟ ᱨᱮ
᱒᱐᱐᱘ ᱥᱟᱞᱮ ᱨᱮ, ᱗ ᱫᱚᱨᱭᱟ ᱴᱮᱠᱱᱚᱞᱚᱡᱤ ᱫᱚ ᱢᱤᱫ ᱓ᱰᱤ ᱢᱚᱵᱟᱭᱤᱞ ᱠᱷᱮᱞ, ᱱᱤᱛᱩ - ᱫᱟ ᱮᱞᱤᱭᱟᱱ ᱠᱤᱞᱟᱨ ᱮ ᱵᱮᱱᱟᱣ ᱞᱮᱫᱟ, ᱡᱟᱦᱟᱸ ᱨᱮ ᱱᱤᱛᱩ ᱪᱚᱸᱫᱽᱨᱟ ᱫᱚ ᱢᱩᱬᱩᱛ ᱪᱩᱨᱤᱛ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:ᱦᱤᱱᱫᱤ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱛᱟᱢᱤᱞ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱵᱤᱦᱟᱨ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱵᱤᱦᱟᱨ ᱨᱤᱱ ᱛᱤᱨᱞᱟᱹ ᱢᱚᱰᱮᱞ ᱠᱚ
ᱛᱷᱚᱠ:ᱯᱟᱴᱱᱟ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱛᱮᱞᱩᱜᱩ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱷᱤᱞᱢ ᱮᱠᱴᱨᱮᱥ ᱠᱚ